钦定古今图书集成/明伦汇编/闺媛典/第050卷 > 郑洪妻石氏
## 钦定古今图书集成/明伦汇编/闺媛典/第050卷 > 郑洪妻石氏

按《浙江通志》：“石氏，金华人，名胜，性敏慧勤恪，嫁为浦
江义门郑洪妻。李文忠分镇严陵，辟洪参谋军事，后
以荐为内藏库提点。未几，同官有坐法者，以辞累洪，
竟死于狱。石氏时从宦邸，吏议当配，石氏仰天叹曰：
‘生为郑氏妇，死则为其鬼耳。吾夫已亡，吾岂辱身以
玷其家乎’？遂绝粒不食，邻媪强以糜粥，不顾。如是者”
八日，弗得死，乃引绳自绝。宋濂为之传。